
CILJ:  Omogućiti biljnoj kulturi optimalni prihvat vode potrebne za normalni životni (vegetativni) ciklus, uz minimalno izvlačenje vode iz održivih izvora i zaštiti proizvod od mogućnosti zagađenja uzrokovanog netretiranim kanalizacijskim vodama.

1. Metode navodnjavanja – sistem navodnjavanja koji se koristi treba biti najučinkovitiji za trenutnu proizvodnju i biti u skladu sa dobrom poljoprivrednom praksom. U ljetnom (sušnom) periodu koristit sistematične metode za utvrđivanje potreba za vodom (korištenje irigometra) prilikom čega se preporuča sistem navodnjavanja „kap po kap“ jer omogučava najefikasniji prihvat potrebne količine vode, te minimalno izvlačenje vode iz održivih izvora. 

Zapisi moraju sadržavati podatke o datumu i količini vode  po jedinici navodnjavanja sukladno analiziranim podacima o padavinama i isparavanju tla.

Vodu za navodnjavanje treba izvlačit iz održivih izvora u svrhu zaštite okoliša, a savjet o izvlačenju treba doći od nadležnih organa.

 2. Kvaliteta vode za navodnjavanje - ako se za navodnjavanje koristi voda iz prirodnih izvora, ta voda treba biti laboratorijski analizirana (mikrobiološki, na teške metale, makro i mikroelemente.), te na osnovu dobivenih rezultata procjeniti da li je ista pogodna za navodnjavanje. Broj analiza vode i učestalost ovisi od procjene rizika i karakteristikama kulture. Analize trebaju provoditi ovlašteni laboratoriji.

Procjena rizika mora sadržavati mikrobiološke, kemijske i fizičke mogućnosti kontaminacije iz svih izvora vode za navodnjavanje. Dio analize treba biti vrsta navodnjavanja, učestalost uzorkovanja i izvor vode.

Ako se  za navodnjavanje koristi vodovodna voda, poljoprivrednik je dužan tražiti od nadležnih tijela potvrdu o ispravnosti, te tu potvrdu priložiti u Poslovnik kvalitete. 

Netretirana kanalizacijska voda ne smije se koristiti za navodnjavanje / gnojidbu.

